**1. seja SVETA STARŠEV OSNOVNE ŠOLE BELTINCI**

**Datum:** 26. september 2019 ob 18.30 uri, OŠ Beltinci – rdeča dvorana

**Prisotni:** predstavniki razredov oz. njihovi namestniki (lista prisotnosti)

**Odsotni:**

**Dnevni red:**

1. Pregled kandidatur za članstvo v SŠ po posameznih oddelkih.
2. Izvolitev in potrditev predsednika, podpredsednika in zapisnikarja.
3. Poročilo o realizaciji LDN za šolsko leto 2018/19.
4. Predstavitev predloga LDN in mnenje o letnem delovnem načrtu.
5. Pregled predlogov staršev, oblikovanih na roditeljskih sestankih.
6. Pobude, predlogi in mnenja.
7. Razno.

|  |  |  |  |
| --- | --- | --- | --- |
| Zap.številka | **UGOTOVITVE IN SKLEPI** | **NOSILEC, POROČEVALEC** | ROK |
| 1. | Ga. ravnateljica je pozdravila vse prisotne. Vsak predstavnik oddelka za svet staršev je dobil v podpis izjavo, da soglaša s predstavništvom v svetu staršev. \*Pregled dnevnega reda in potrditev le-tega z dvigom rok.\*  | \*ravnateljica OŠ Beltinci, ga. Matejka Horvat |  |
| 2. | Podanih je bilo nekaj predlogov za predsednika SŠ OŠ Beltinci, med njimi dosedanji predsednik g. Simon Jerebic. Podani predlog je bil soglasno potrjen z dvigom rok.\*Za podpredsednika je bilo podanih nekaj predlogov, med njimi g. Tadej Granfol. Podani predlog je bil soglasno sprejet z dvigom rok. \*Za zapisnikarja je bil podan en predlog, in sicer je bila predlagana ga. Ksenija Raščan Beuermann. Z dvigom rok je bil predlog tudi potrjen. \*Še preden je ga. ravnateljica šla na 3. točko dnevnega reda je podpredsednik g. Tadej Granfol predlagal, naj se 1. seja SS skliče kak drug dan kot je roditeljski sestanek in da se gradivo za sejo pošlje po e- pošti vsem članom sveta staršev. Ravnateljica je rekla, da bodo zadevo preučili. Gospod Granfol se je zahvalil in sejo zapustil. | \*ravnateljica OŠ Beltinci, ga. Matejka Horvat\*predstavniki razredov oz. njihovi namestniki |  |
| 3. in 4., 6. | \*Najprej je ga. ravnateljica na kratko predstavila poročilo o realizaciji LDN za šolsko leto 2018/19. Poročilo je na spletni strani. Šola je vse načrtovano dosegla in še presegla. Prireditev ob 100-letnici priključitve je bilo veliko in šola je s svojimi učenci v veliki meri sodelovala.\*V nadaljevanju je ga. ravnateljica predstavila predlog LDN. Vizija ostaja ista. Predstavila je 1. šola v številkah 2. šolski koledar 3. predvidene investicije 4. kader 5. izbirni predmeti 6. NPZ 7. razširjeni program šolePozvala je k mnenju in predlogih k LDN.\*Gospod Matej Gomboši je predlagal šoli, da bi ponudila učencem kot izbirni predmet tuje jezike: španski, italijanski in francoski j. Ga. ravnateljica je pojasnila, da ponudijo tiste jezike, za katere imajo usposobljen kader, lahko se pa pozanimajo o sodelovanju z ljudsko univerzo o fakultativni ponudbi oz. v ponudbi krožka. \*Gospod Gorazd Tivadar je predlagal naj se v LDN bolj poudari vzgojni vidik. »Spoštljivo obnašanje učencev.« Vsi vemo, da se odnos gradi v družini, šola je le podaljšek, zato svet staršev poziva, da se vzpostavi vzajemen odnos, ki se začne s pozdravom. Povsod, pozdrav doma, na šoli, v odmoru, na cesti, pozdrav starša, učitelja, sovrstnika, soobčana … Opozarjati vedno znova. Svet staršev je podal sklep, naj se v tednu otroka, razredniki pri razredni uri z učenci pogovorijo o tem, kako se gradi vzajemno spoštljiv odnos, med učitelji-učenci, med učenci-učenci, ki se začne s pozdravom. \*Ga. ravnateljica je svet staršev seznanila s predlaganimi Dnevi dejavnosti v šolskem letu 2019/20 in finančnim načrtom ter pozvala, da damo soglasje. \*Svet staršev je soglašal s finančnim načrtom. \*Ga. ravnateljica je pozvala svet staršev k predlogu imenovanja tretjega člana za Šolski sklad. Predlagana je bila gospa Andreja Tratnjek. Skrbniki šolskega sklada so Boštjan Erjavec, Sandra Vereš in Andreja Tratnjek.\*V šolski sklad je doniran denar od zbiranja starega papirja, foto Šimonka je doniral 400 evrov od fotografiranja;\*SS apelira na razrednike naj pomagajo pri razdelitvi vlog, da bi lahko vsi učenci šli na dneve dejavnosti. \*Ga. ravnateljica je člane sveta staršev seznanila s Pravili hišnega reda. Predlog je bil, da se pošlje Pravila s popravki na e-naslove članov sveta, ker so nekateri prvič predstavniki in s temi pravili še niso bili seznanjeni, v korespodenčni seji pa se to sprejme z odgovorom DA ali NE.  | \*ravnateljica OŠ Beltinci, ga. Matejka Horvat\*Gospod Matej Gomboši\*Gospod Gorazd Tivadar\*Ga. ravnateljica Matejka Horvat |  |
| 5. | \*Pri predlogih, podanih na roditeljskih sestankih je bil spet aktualen avtobus. Problem se pojavi, ko je treba ugotoviti, kaj je največji problem. Ker ima šola res veliko vozačev je treba to urediti. Seveda z občino. Prvi avtobus naj bi šel prehitro (po 5. uri) in učenci naj ne bi imeli dovolj časa za kosilo. Kot je lepo pojasnila pomočnica ravnateljice ga. Darija Roš imajo učenci dovolj časa, da pojejo kosilo in se pripravijo na avtobus, ki gre po 6. uri. Izpostavljen je bil zadnji avtobus, ki je problem za učence 7. razredov, ki po obisku izbirnega predmeta nimajo več na voljo avtobusa, saj po 7. uri ni več avtobusa. Podan je bil sklep, da naj se staršem vseh učencev od 1. do 9. r. v okviru šole, da obvestilo s vprašanjem, ali potrebujejo prevoz za svojega otroka. To se potem preda predsedniku SS gospodu Jerebicu. Vse v zvezi z avtobusi se ureja z občino, na odboru za negospodarstvo. \*Ga. Irena Kerčmar je vprašala ravnateljico glede jutranjega varstva. Komu je namenjeno in kje daš vlogo. Ravnateljica je povedala, da je jutranje varstvo namenjeno 1. razredom, to je plačano s strani ministrstva; v 2. razredu in izjemoma 3. razred, to pa je financirano s pomočjo občine. Ker so pa JV dopolnili na dve skupini, prispevek staršev za 2. R. ni potreben. Vsem, ki so dali vlogo, so jutranje varstvo odobrili.  | \*Predstavniki SS, ga. ravnateljica Matejka Horvat in ga. Darija Roš |  |
| 7.  | \*Gospod Rengeo je dal pobudo na temo »Zdravo«, in sicer je pozval go. ravnateljico, naj da s strani šole pobudo za atletski stadion s telovadnico. Osnutki naj bi že bili, s pomočjo evropskih sredstev pa bilo lahko prišlo do uresničitve. \*Postavljeno je bilo vprašanje o menjavi razrednika. Ravnateljica je povedala, da je bilo iz osebnih razlogov, zato ni bilo potrebe, da bi starše o tem obveščali. V pristojnosti ravnateljice je, da o tem sama odloča. \* Glede »medvrstniškega nasilja« je bilo povedano, da je šola vključena v projekt Društvo za boljši svet (nasilje, sovraštvo, droge …) in Fit Pedagogiko. Ravnateljica meni, da je kader dobro usposobljen za delo z učenci.\*Vprašanje je bilo, kakšna je varnostna situacija zunaj šole. Odkar so kamere, se je stanje izboljšalo.\*Ravnateljica je obvestila starše, da krožni sistem na dvorišču šole ne poteka. O tem je bilo že veliko študij, kako izboljšati stanje. Pozvali smo, naj pride gospod Prosič večkrat na obhod.  | \*Predstavniki SS, ga. ravnateljica Matejka Horvat |   |

Sestanek je bil zaključen ob 20. uri.
Zapisala: Ksenija Raščan Beuermann